Document ID: 31999D0685

Komisijas Lēmums
(1999. gada 7. oktobris),
ar kuru groza Lēmumu 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kuras ir apstiprinātas trešās valstīs liellopu embriju izvešanai uz Kopienu
(izziņots ar dokumenta numuru C(1999) 3108)
(Dokuments attiecas uz EEZ)
(1999/685/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 8. pantu,
tā kā:
(1) Ar Komisijas Lēmumu 92/452/EEK [2], kurā jaunākie grozījumi izdarīti ar Lēmumu 1999/204/EK [3], ar ko izveido to embriju ieguves brigāžu un embriju gatavošanas brigāžu sarakstus, kas ir apstiprinātas trešās valstīs liellopu embriju izvešanai uz Kopienu.
(2) Argentīnas kompetentie veterinārie dienesti ir nosūtījuši Komisijai apstiprināto embriju ieguves brigāžu sarakstu, un Komisija ir saņēmusi garantijas attiecībā uz minēto brigāžu atbilstību Direktīvas 89/556/EEK 8. pantā noteiktajām prasībām. Tādēļ šis saraksts jāpievieno Lēmuma 92/452/EEK pielikumā dotajam apstiprināto brigāžu sarakstam.
(3) Amerikas Savienoto Valstu, Austrālijas un Kanādas kompetentie veterinārie dienesti ir nosūtījuši pieprasījumus grozīt to brigāžu sarakstus, kas ir oficiāli apstiprinātas to teritorijās liellopu sugu embriju izvešanai uz Kopienu. Tādēļ jāgroza šis apstiprināto brigāžu saraksts. Komisija ir saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām.
(4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Sarakstu, kas attiecas uz Argentīnu, pievieno Lēmuma 92/452/EEK pielikumam saskaņā ar šā lēmuma pielikumu.
2. pants
Sarakstus, kas attiecas uz Austrāliju un Kanādu, Lēmuma 92/452/EEK pielikumā aizstāj saskaņā ar šā lēmuma pielikumu.
3. pants
Lēmuma 92/452/EEK pielikuma sarakstā, kas attiecas uz Amerikas Savienotajām Valstīm, rindā, kura attiecas uz embriju ieguves brigādi, kas reģistrēta ar numuru 92WI051:
- 7. slejā vārdus premium genetic services aizstāj ar vārdiem ABS global;
- 8. slejā vārdu Lee Mathews aizstāj ar vārdu Dr Lori Nagel.
4. pants
Šis lēmums ir adresēts dalībvalstīm.
Briselē, 1999. gada 7. oktobrī

Labels: 16
5
0
3
6